《灵寿杖为罗进士父赋》
明代·吴俨

尝闻灵寿杖，似竹还非竹。天然合尺度，而自有节目。

汉庭赐孔光，不称三公服。今归罗隐君，始脱泥涂辱。

暂曳过崆峒，终携入盘谷。扶颠与持危，要不藉僮㒒。

赤藤苦不坚，桃竹颇类俗。草木若有知，安能不羞缩。

但恐君力强，弃置倚墙屋。蛟螭见光怪，雷电时相逐。

作者简介：吴俨（1457－1519），字克温，号宁庵，南直隶宜兴县人（今江苏宜兴）人。成化二十三年（1487）进士，选庶吉士，授编修，历侍讲学士，掌南京翰林院。正德二年（1507），忤刘瑾被夺职。刘瑾败，吴俨复官历礼部左、右侍郎。正德十一年，进南京礼部尚书。正德十三年，吴俨率大臣上疏谏阻武宗北游宣府、大同。正德十四年五月初十日卒于位，年六十三，赠太子少保，谥文肃。有《吴文肃公摘稿》。